《烂柯山四首》
唐代·刘迥

白云引策杖，苔径谁往还。渐见松树偃，时闻鸟声闲。
豁然喧氛尽，独对万重山。
石桥架绝壑，苍翠横鸟道。凭槛云脚下，颓阳日犹蚤。
霓裳倘一遇，千载长不老。
灵境偶一寻，洞天碧云上。烂柯有遗迹，羽客何由访。
日暮怅欲还，晴烟满千嶂。
绳床宴坐久，石窟绝行迹。能在人代中，遂将人代隔。
白云风飏飞，非欲待归客。

作者简介：刘迥[唐]（约公元七三六年前后在世）字口卿，徐州彭城人，刘知几第六子。生卒年均不祥，约唐玄宗开元二十四年前后在世。以刚直称。第进士，历殿中侍御史，佐江淮转运使。时新遭安、史乱，迥馈运财赋，尽力于职。大历初，（公元七六六年左右）为吉州刺史，治行尤异。累迁给事中。迥著有文集五卷，《新唐书志》及《旧唐书本传》）行于世。